stanford-oval/wikipedia huggingface dataset:
גלגל חניה
הערות שוליים

↑  ירון אברהם, ‏הגלגל הענק שיפתור את מצוקת החניה, באתר ‏מאקו‏, 10 בנובמבר 2016
↑  לירן לוי, הפיילוט הצליח: עוד גלגלי חניה יוצבו בירושלים, באתר ynet, 27 בפברואר 2017
↑  כיכר השבת, גלגלי חניה נוספים יוצבו ברחבי ירושלים, 27 בפברואר 2017
↑   ניר חסון, עיריית ירושלים מתכננת מגדלי חניה ליד העיר העתיקה: "פתרון קל והרסני", באתר הארץ, 10 באוקטובר 2018
גלגל חניה בעיר ירושלים
גלובל-אי אונליין

| --- | --- |

 נתונים כלליים
 סוג:  חברה ציבורית
 מייסדים:  אמיר שלכט, שחר תמרי וניר דבי
 תקופת הפעילות:  2013–הווה (כ־11 שנים)
 משרד ראשי:  פתח תקווה
 מוצרים עיקריים:  לוקליזציה של אתרי מסחר אלקטרוני
 שווי שוק:  6.18 מיליארד דולר (10 באוקטובר 2024)
 הכנסות:  245.3 מיליון דולר (2021)
 רווח:  הפסד של 65.5 מיליון דולר
 מנכ"ל:  אמיר שלכט
 עובדים:  כ-400 (אוגוסט 2021)
  
 www.global-e.com
 
גלובל-אי אונליין בע"מ, המוכרת בשמה המקוצר באנגלית, Global-e, היא חברה ציבורית ישראלית העוסקת בלוקליזציה של אתרי מסחר אלקטרוני ובמתן שירותי מכירה לאתרים אלה.
היסטוריה

החברה הוקמה בפברואר 2013 על ידי שלושה מיוצאי בנק הפועלים: אמיר שלכט (מנכ"ל החברה), שחר תמרי (סמנכ”ל תפעול) וניר דבי (סמנכ”ל שיווק). החברה עוסקת בלוקליזציה של אתרי מסחר אלקטרוני, כלומר התאמה של אתר מסחר אלקטרוני ללקוח, מבחינת שפה, מטבע (כולל חישוב שער חליפין, מכס ומיסים נוספים), דרכי תשלום, ועוד. החברה פועלת ביותר ממאה מדינות וביותר מ-25 שפות. שירות מורחב של החברה מטפל בכל הלוגיסטיקה של המכירה, כולל שילוח בינלאומי וטיפול בהחזרות של סחורה. החברה מקיימת שיתוף פעולה עם חברת פייסבוק, לקידום מכירות גלובלי.
בחברה מועסקים כ-400 עובדים, מתוכם 300 במרכז הפיתוח של החברה בפתח תקווה. מרכז פיתוח נוסף שוכן באטלנטה. לחברה משרדים בלונדון, בניו יורק, בבוורלי הילס, בפריז ובטוקיו.
בנובמבר 2021 רכשה החברה את חברת Flow Commerce האמריקאית תמורת 500 מיליון דולר, מחציתם במזומן ומחציתם במניות גלובל-אי אונליין. החברה הנרכשת מאפשרת הקמה מהירה של אתרי מסחר אלקטרוני.
במאי 2016 גייסה החברה 20 מיליון דולר, שהצטרפו אל 10 מיליון דולר שגויסו קודם לכן. באפריל 2018 גייסה החברה 20 מיליון דולר מאייפקס פרטנרס. ביוני 2020 גייסה החברה 60 מיליון דולר. עם המשקיעים נמנית חברת השילוח DHL. במאי 2021 גייסה החברה 375 מיליון דולר עם הנפקת ניירות הערך שלה בבורסת נאסד"ק לפי שווי של כ-3.6 מיליארד דולר.
הערות שוליים

1 2  סופי שולמן, יום אחרי המפלה של WIX: גלובל אי הציגה דוחות מצוינים, באתר כלכליסט, 17 בפברואר 2022
↑  רשימת 12 המשפיעים בפינטק ובאיקומרס בישראל, באתר tech12, ‏2022-01-09
↑  Facebook and Global-e: A partnership to drive international online success, באתר Global-e
↑   יוסף חרש, קפצה ב-180% מאז ההנפקה: גלובל-אי של יוצאי הפועלים שווה 10 מיליארד דולר, באתר TheMarker‏, 18 באוגוסט 2021
↑   אתר האינטרנט הרשמי של Flow Commerce
↑  סופי שולמן, גלובל אי הישראלית רוכשת חברת מסחר מקוון אמריקאית בחצי מיליארד דולר, באתר כלכליסט, 24 בנובמבר 2021
↑  יניב אביטל, לקנות באתר אמריקאי, להרגיש באתר ישראלי: Global-e מגייסת 20 מיליון דולר, באתר "גיקטיים", 9 במאי 2016
↑  עידן בן טובים, הסטארטאפ Global-e גייס 20 מיליון דולר, באתר "גיקטיים", 23 באפריל 2018
↑  מאיר אורבך, בזכות הקורונה: Global-e גייסה 60 מיליון דולר, באתר כלכליסט, 11 ביוני 2020
↑  גלובל-אי הישראלית התחילה להיסחר בנאסד"ק לפי שווי של כ-3.6 מיליארד דולר, באתר Investing.com Israel, ‏4 באפריל 2021
גרשון עמל

| --- | --- |
אין תמונה חופשית
 לידה:  1956 (בן 68 בערך)
 מדינה:  ישראל 
 כינוי:  גרי
 השכלה:  אוניברסיטת תל אביב 
 מספר צאצאים:  3 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד חטיבה 5
 תפקידים אזרחיים
 סמנכ"ל הקריה למחקר גרעיני סמנכ"ל מקורות מנהל רשות ניקוז ים המלח מנכ"ל עיריית ערד
 
גרשון (גרי) עמל (נולד ב-1956) הוא מנכ"ל עיריית ערד. שירת כקצין צה"ל במילואים ופיקד על חטיבה 5.
ביוגרפיה

עמל, בנם של זאב ורות, הגיע עם משפחתו לערד ב-1964. הוא למד ביסודי ובתיכון בעיר. שירת בצה"ל בחטיבת גולני והשתחרר בדרגת סגן. בשירות המילואים שירת בחטיבה 5, פיקד על פלוגה, על גדוד וכיהן כמפקד החטיבה במשך שש שנים, כולל בתחילת האינתיפאדה השנייה.
עמל עבד במשך 28 שנים בקריה למחקר גרעיני – נגב, שם שימש כממונה על הביטחון וכסמנכ"ל למשאבי אנוש ולארגון עד 2008. לאחר מכן שימש סמנכ"ל ארגון ומנהל במקורות, ומנכ"ל רשות ניקוז ים המלח. בתפקיד זה היה מחושפי פרשת ישראל ביתנו, לאחר שראש המועצה האזורית תמר, דב ליטבינוף, מסר לו כי העברת תקציבים לרשות מותנת בהעברת חלק מהם כ"עמלה" לטובת רמי כהן, פאינה קירשנבאום ועד קצה הפירמידה. עמל סירב, התפטר מתפקידו והגיש תלונה למשטרה, על כך קיבל את אות איכות השלטון מנשיא המדינה, יצחק (בוז׳י) הרצוג. ב-2014 מונה למנכ"ל החברה הכלכלית חבל ים המלח.
ב-2015 מונה למנכ"ל עיריית ערד.
עמל נשוי לחביבה ואב לשלושה. הוא בעל תואר שני במנהל ציבורי מאוניברסיטת תל אביב ובעל תואר ראשון במשפטים.
הערות שוליים

↑  כתב אישום בפרשת ישראל ביתנו
↑  מרדכי גילת ותמר אלמוג, "אתה לא יודע אם להיות נאמן לבוס שלך או למדינה", באתר כאן – תאגיד השידור הישראלי, 10 בינואר 2019
גביע גגארין

| --- | --- |
גביע גגארין

 ענף:   הוקי קרח
 תאריך ייסוד:  2008
 ארגון מפעיל:  KHL
 מספר מתמודדים:  16
 מדינות משתתפות:  רוסיה רוסיה   הרפובליקה העממית של סין סין   קזחסטן קזחסטן   בלארוס בלארוס  
 יבשת:  אירואסיה
 הכי הרבה זכיות:  מטאלורג מגניטוגורסק (3 זכיות)
 מפעל מקביל:  גביע חרלמוב
 מפעל נמוך יותר:  גביע פטרוב
 http://www.khl.ru
 
גביע גגארין (ברוסית: Кубок Гагарина) הוא הפרס הגבוה ביותר שמוענק בליגת ההוקי קרח הרוסית, ה־KHL, בתום טורניר הפלייאוף של הליגה החל מעונת 2008/09.
הגביע נקרא על שמו של הקוסמונאוט יורי גגארין, האיש הראשון בחלל. הטורניר הוקם ביוזמתו של מנכ"ל ליגת ה־KHL, סמנכ"ל גזפרום, אלכסנדר מדבדב, שאף הסביר כי הסיבה שהגביע נקרא על שם גגארין היא בשל היותו של גגארין לסמל האומה הרוסית וסמל להישגים אדירים שצריכים להתבטא גם בהוקי קרח הרוסי. שלבי הגביע נערכים עד ארבעה ניצחונות.
בעונת 2019/2020, לראשונה בתולדות הליגה, הוחלט לבטל את פלייאוף העונה בעקבות התפרצות נגיף הקורונה ברוסיה ללא הכרעת אלופה.
כל גמרי הגביע > מקרא

| --- | --- |
: ניצחון אלופת KHL
: הפסד אלופת KHL
מע: אלופת החטיבה המערבית
מז: אלופת החטיבה המזרחית
-: עונת 2008/2009 והחל מעונת 2023/2024
הערות שוליים

↑  הקבוצות הטובות ביותר בעונה הסדירה של KHL
1 2  КХЛ приняла решение о досрочном завершении сезона 2019/2020 // "ליגת ההוקי הקונטיננטלית החליטה לסיים בטרם עת את עונת 2019/2020". הצהרת מנהלת הליגה באתר הרשמי (ברוסית)
| ליגת ההוקי הקונטיננטלית> עונות KHL | ליגת ההוקי הקונטיננטלית> טורנירים נוספים | ליגת ההוקי הקונטיננטלית> נשיאי הליגה | ליגת ההוקי הקונטיננטלית> שונות | ליגת ההוקי הקונטיננטלית>  |  |
| --- | --- | --- | --- | --- | --- |
|  ← • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023  |  גביע גגארין • גביע היבשת • גביע לוקומוטיב • WHL • MHL • VHL • גביע חרלמוב • גביע האתגר • גביע הפדרציה • גביע פטרוב • גביע האלופות  |  אלכסנדר מדבדב • דמיטרי צ'רנישנקו • אלכסיי מורוזוב  |  פרסי ההוקי הרוסי • דראפט ה-KHL • ‏KHL נגד NHL • התרסקות טיסת שחקני לוקומוטיב יארוסלבל • משחק האולסטאר • יריבויות בליגת KHL  |  |  |
קבוצות בעונת ‏2023/24
| החטיבה המזרחית | החטיבה המזרחית | החטיבה המערבית | החטיבה המערבית |  |  |
| בית חרלמוב | בית צ'רנישב | בית בוברוב | בית טראסוב |  |  |
| רוסיהאבטומוביליסט יקטרינבורג | רוסיהסלבאט יולאייב אופה | רוסיהויטיאז מחוז מוסקבה | בלארוסדינמו מינסק |  |  |
| רוסיהאק בארס קאזאן | רוסיהאוונגרד אומסק | רוסיהסוצ'י | רוסיהדינמו מוסקבה |  |  |
| רוסיהטרקטור צ'ליאבינסק | רוסיהאמור חברובסק | רוסיהספרטק מוסקבה | רוסיהצסק"א מוסקבה |  |  |
| רוסיהנפטכימיק ניז'נקאמסק | קזחסטןבאריס נור-סולטן | רוסיהסק"א סנקט פטרבורג | רוסיהלוקומוטיב ירוסלבל |  |  |
| רוסיהמטאלורג מגניטוגורסק | הרפובליקה העממית של סין הכוכב האדום קונלון | רוסיהסברסטאל צ'רפובץ | רוסיה אדמירל ולדיווסטוק |  |  |
| רוסיהטורפדו ניז'ני נובגורוד | רוסיהסיביר נובוסיבירסק | לאדה טוליאטי |  |  |  |


קבוצות עבר
‏יוגרה • סלובן ברטיסלאבה • לב פופראד • דונבאס • אטלנט מיטישצ'י • דינמו ריגה • יוקריט הלסינקי • לב פראג   מדבצ'אק זגרב • מטאלורג נובוקוזנצק • אם.וה.דה • חימיק ווסקרסנסק
גלובל כנפיים ליסינג

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  גלכנ
 תקופת הפעילות:  דצמבר 2002 – הווה (כ־21 שנים)
 חברת אם:  כנפיים אחזקות
 מיקום המטה:  רמת גן
 שליטה בחברה:  כנפיים אחזקות
 ענפי תעשייה:  תעופה
 שווי שוק:  118 מיליון ש"ח (10 באוקטובר 2024)
 הכנסות:  10.1 מיליון דולר (2023)
 רווח תפעולי:  7.25 מיליון דולר (2023)
 רווח:  הפסד של 2.12 מיליון דולר (2023)
 הון עצמי:  49.7 מיליון דולר (2023)
 סך המאזן:  144 מיליון דולר (2023)
 יו"ר:  שלמה חנאל
 מנכ"ל:  סידני סלסקי
 עובדים:  החברה אינה מעסיקה עובדים ושירותי הניהול הנדרשים לצורך פעילותה מסופקים לה על-ידי כנפיים אחזקות
  
 gkl-leasing.com
 
גלובל כנפיים ליסינג בע"מ, המוכרת בשם המקוצר גלובל כנפיים, היא חברה ציבורית ישראלית שמניותיה נסחרות בבורסה לניירות ערך בתל אביב ועוסקת ברכישה, החכרה ומכירה של מטוסי נוסעים מסחריים ומטוסי מטען לחברות תעופה בעולם. יושב ראש דירקטוריון החברה הוא שלמה חנאל ומנכ"ל החברה הוא סידני סלסקי. משרדיה הראשיים של החברה שוכנים בבית איילון ביטוח שברמת גן.
היסטוריה

החברה נוסדה בדצמבר 2002 על ידי חברת "כנפיים אחזקות", כחברה פרטית בשם "ארקיע ליסינג אינטרנשיונל בע"מ". בנובמבר 2006 שינתה החברה את שמה לשמה הנוכחי, "גלובל כנפיים ליסינג". ביולי 2017 היא הונפקה בבורסה לניירות ערך בתל אביב והפכה לחברה ציבורית.
באפריל 2016 רכשה החברה מטוס מדגם איירבוס 200–330 תמורת 88 מיליון דולר.
ביוני 2018 מכרה החברה שני מטוסים מדגם בואינג 800–737 ומטוס נוסף מדגם איירבוס 200–330 תמורת כ-59 מיליון דולר.
באוקטובר 2021 השלימה רכישת שני מטוסי איירבוס 220 בהיקף כולל של כ-74 מיליון דולר.
כל העסקאות הקיימות של החברה בתחום החכרת מטוסים נעשו באמצעות נאמנויות הרשומות בארצות הברית או באירלנד או באמצעות תאגידים ייעודיים אחרים. גישה זו נובעת משיקולי אסדרה במדינות פעילות החברה, וכן לשם הפרדה בין העסקאות השונות ותיחום כל עסקה תחת ישות משפטית אחת ונפרדת, הנחוץ לשם קבלת הלוואת Non Recourse למימון העסקה. כל עסקה של רכישת מטוס והחכרתו כוללת שלושה שלבים עיקריים:
איתור מטוס מתאים לרכישה. המטוס נרכש במצבו הטכני והמכני כפי שהוא ובמיקומו בעת ביצוע הרכישה;
איתור חוכר מתאים;
איתור מקורות מימון לרכישת המטוס.
ככל ענף התעופה העולמי סבלה החברה ממשבר מגפת הקורונה.
בשנת 2021 השלימה החברה רכישת מניות בשיעור של כ-49.99% מחברת התעופה הקפריסאית Tus Airways.
בעלי עניין

נכון לשנת 2022 בעלת השליטה (66.02%) בחברה היא חברת כנפיים אחזקות.
הערות שוליים

1 2 3 4 5  גלובל כנפיים ליסינג: נתונים כספיים באתר מאי"ה.
↑  רואי אזולאי, סופית: דירקטוריון גלובל כנפיים ליסינג אישר רכישת 49.9% מחברת TUS, PassportNews‏ 3 בספטמבר 2021
ג'ירף דרום-אפריקני

| ג'ירף דרום-אפריקני |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: ג'ירפיים
סוג:: ג'ירף
מין:: ג'ירף דרומי
תת־מין:: ג'ירף דרום-אפריקני
שם מדעי
 Giraffa camelopardalis giraffa ‏שרבר, 1784
תחום תפוצה
   תפוצת הג'ירף הדרום אפריקני מסומנת בכתום

ג'ירף דרום-אפריקני (שם מדעי: Giraffa camelopardalis giraffa) הוא תת-מין של ג'ירף דרומי מהסוג ג'ירף הנפוץ בדרום אפריקה, נמיביה, בוטסואנה, זימבבואה ומוזמביק.
לתת מין זה כתמים חומים עד חום כהה, לעיתים מזכירים צורת כוכב על גוון בהיר "שזוף". הזכרים מגיעים לגובה של כ-5.5 מטרים (לעיתים עד 6 מטרים) ולמשקל של עד כ-1,500 ק"ג. הנקבות נמוכות יותר – כ-4.5 מטר, וקלות יותר, עד כטון אחד. הג'ירף צמחוני וניזון בעיקר מעלי השיטה.
נקבת הג'ירף ממליטה ולד יחיד לאחר הריון של 15 חודשים. אף על פי היא ממליטה ולד אחד בכל פעם היא יכולה להמליט יותר משמונה צאצאים בתקופת חייה. נקבות חוזרות כל שנה לאותה נקודה כדי להמליט. ג'ירפות ממליטות לאורך כל השנה אך רוב הצאצאים נולדים בעונה היבשה. כאשר הצאצא נולד הוא נופל מגובה של כשני מטרים מאחר שהנקבה ממליטה בעמידה. הצאצאים נולדים במשקל של כ-90 קילוגרמים ובגובה של כשני מטרים. ולד יכול לעמוד כחצי שעה לאחר שנולד ולינוק חלב מאמו הוא ימשיך לינוק חלב עד גיל שנה. בשנת חייו הראשונה הג'ירף יכול לגבוה כ-27 סנטימטר בחודש. לאחר מכן קצב הגדילה מאט עד ל-3 סנטימטר בשנה. ג'ירפות הן חיות אוהבות חברה ואפילו ייתנו את צאצאיהן לטיפול ושמירה על ידי העדר. רוב גורי ג'ירף אינם שורדים את השנה הראשונה לחייהם עקב טורפים. ג'ירפים יכולים להגיע לגיל של כ-25 שנים, אם כי ג'ירפים בטבע לרוב לא עוברים את גיל 15–20.
כיום מספרם של הג'ירפים הדרום אפריקניים עומד על כ-12,000 (על פי הקרן לשימור הג'ירפות, giraffe conservation foundation).תאוריית המלך שלמה החכם באדם בעולם יהודי _>לך לגמל ולמד ומתן האדמה את פרותיה אל האדם וקח לך מרכבה מן אלוהי המרכבות _>
תזונה

ג'ירפים אלו חיים בסוואנות של מרכז ודרום אפריקה. באזורים אלה הם ניזונים בעיקר מעלים וענפים של עצים, אליהם הם מגיעים באמצעות צווארם הארוך. צוואר זה מאפשר להם להימנע מתחרות על מזון עם בעלי חיים אחרים, שכן רק מעטים יכולים להגיע אל אותם ענפים שאליהם מגיעים הג'ירפים. עיקר תזונתם של הג'ירפים הוא עלי השיטה, הנפוצה בסוואנות אפריקאיות. לשונם הארוכה והשרירית והכמויות הגדולות של הריר הסמיך שהם מייצרים מסייעים להם להגן על פיהם בעת לעיסת הענפים הקוצניים. אבל, למרות היעדר התחרות על המזון, הג'ירפים עדיין צריכים לעבור מרחקים גדולים כדי למצוא מספיק מזון. הג'ירפים הבוגרים זקוקים לכ35 ק"ג של מזון כיוון שמשקלו של גירף בוגר עשוי להתקרב לשתי טונות ומשקלה של הג'ירפה הנקבה עולה גם הוא על טון אחד. את סיוריהם אחר מזון עורכים הג'ירפים בקבוצות אשר הרכבן משתנה לעיתים קרובות. ג'ירפות טובות בשימור מים באקלים אפריקה החם. הן יכולים לחסוך ולשמור על טמפרטורת הגוף שלהם בחלקו, בגלל צורתן; הרגליים הדקות והארוכות שלהם מאפשרות לחום להשתחרר במהירות. העלים שהן אוכלות הם מקור טוב של מים, והן יכולות ללכת מספר ימים בלי לשתות. לג'ירפות יש קשיים בהורדת ראשיהן המאסיביים לקרקע ולכן הן נאלצות להתכופף. מצב זה משאיר אותן פגיעות לטורפים.
רבייה

הריון של ג'ירפה נמשך 15 חודשים ולאחריו נולד ולד אחד. מקרה של תאומים הוא נדיר ביותר אך תועד מספר פעמים. למרות תקופת ההיריון הארוכה ג'ירפות יכולות להמליט כשמונה צאצאים במהלך חייהן, כאשר בשבי נצפו מקרים שג'ירפה המליטה יותר מכך. הנקבות חוזרות שנה אחר שנה לאותו מקום בשביל להמליט. ג'ירפות ממליטות אך כ-60% מהוולדים שנולדו, בתת-המין ג'ירף דרום אפריקני נולדו בארבעת החודשים שבין דצמבר למרץ. כאשר הג'ירף נולד הוא נופל מגובה של כשני מטרים מאחר שהאם ממליטה בעמידה. ג'ירף שוקל כ-90 קילו בעת היוולדו וכאשר הוא עומד הוא מגיע לגובה של כמטר ושמונים סנטימטרים. ג'ירף יכול לעמוד פחות מחצי שעה לאחר היוולדם והם יונקים מאמם בשנתם הראשונה. בחודש הראשון לחייהם הג'ירפים גדלים כ-27 סנטימטרים וממשיכים לגדול בקצב מהיר עד גיל שנה. לאחר מכן קצב הגדילה שלהם קטֵן ל-3 סנטימטרים לשנה. הג'ירפות הן חיות עדריות מאוד ואפילו ייתנו את העגלים שלהן למשמר על ידי אחת מחברות הקבוצה (מעין גן ילדים) בזמן שהאחרות אוכלות. רק כמחצית מהעגלים יגיעו לבגרות והשאר ייטרפו בידי אריות, נמרים, צבועים, תנים ותנינים. הנקבות יגיעו לבגרות מינית בגיל שלוש עד ארבע אך הזכרים יזכו כנראה להזדווג לראשונה רק בגיל מבוגר הרבה יותר שכן הזכרים המבוגרים והגדולים יותר ינצחו אותם בשלב זה. כדי לזכות באפשרות להצטרף לקבוצת נקבות ולהזדווג, הזכרים נלחמים זה בזה ב"קרבות צוואר". הקרבות נערכים על ידי שילוב הצווארים הארוכים ודחיפות הדדיות ואף מכות צוואר או מכות עם הראש החמוש בקרניים. קרניהן של הג'ירפים הן למעשה שלוחות עצם של הגולגולת המכוסות בעור ובקצותיהן ציצית שיער ומספרן של הקרניים נע בין שתיים לחמש.
איומים

לצורך הגנה עצמית משתמשים הג'ירפים בבעיטות. הטורף היחידי של ג'ירף בוגר הוא האריה, על אף שבעיטה עלולה להורגו. כדי להגדיל את סיכוייהם ללכוד ג'ירפים מנסים האריות לתקוף אותם ברגע התורפה שלהם – כאשר הם שותים. הג'ירפות תלויות במים אך הגישה למים קשה עליהם בשל המבנה הייחודי של הרגליים קדמיות הארוכות מהאחוריות. כדי להגיע אל המים על הג'ירפים לפשק את רגליהם הקדמיות, ולהרכין את ראשיהם. במצב זה קשה להם לבעוט או אפילו לפתוח במנוסה. מסיבה זו, כאשר ניגשים הג'ירפים לשתות הם עושים זאת לעיתים קרובות בתורות כאשר חלק מהפרטים שותים וחלק משגיחים מסביב וכיוון שחוש הראייה הוא המפותח בחושי הג'ירפים ומשום שראשם עשוי להגיע לגובה של בין חמישה לשישה מטרים, הם מסוגלים להבחין בטורפים גם ממרחק רב. נקודת תורפה נוספת של הג'ירפים היא בעת השינה ולכן הם ממעיטים בשינה. ג'ירפים ישנים לכל היותר חצי שעה ביום וגם שינה זו מחולקת למספר פרקי זמן קצרים של שינה עמוקה. מלבד האריה האויב הגדול ביותר של הג'ירף הוא האדם. האיומים הגדולים ביותר על אוכלוסיית הג'ירפות הם ציד בלתי חוקי וצמצום שטחי מחיה.
גלריה

שלושה זכרים, הפארק הלאומי קרוגר, דרום אפריקה
נקבת ג'ירף דרום אפריקני, שמורת גרואנקלוף, דרום אפריקה (Groenkloof Nature Reserve)
לקריאה נוספת

Anne Innis Dagg; Giraffe: Biology Bwhavior and Conservation. Cambridge 2011
הערות שוליים

↑  מארן ניהוף, יהודים, הודים ואלכסנדר מוקדון: קווים לשיח בין–תרבותי, איגרת האקדמיה הלאומית הישראלית למדעים, 2022-12-20, עמ' 36–43 doi: 10.52873/igeret.2022.44.niehoff
ראש ג'ירף דרום אפריקני בוגר בהשוואה ליד אנושית
גם זה יעבור

גם זה יעבור הוא אלבום ראפ והיפ הופ של הראפר והזמר הישראלי טונה. האלבום כולל בו רצועה המורכבת מ-10 שירים, ואורכו עומד על 48 דקות ו-4 שניות. זהו אלבום הבכורה של הזמר, והוא הוקלט תחת חברת התקליטים "עננה" בהפקתם של ניר דנן ויקיר בן טוב. האלבום יצא לאור ב-22 באוגוסט 2015.
מתוך האלבום יצאו כסינגלים "גם זה יעבור" ו"רוק 30", שזכו להצלחה ולהשמעות רבות בתחנות הרדיו. נֶצ'י נֶצ' מבצע קולות רקע בכמה שירים, ומתארח בשיר "עולם משוגע" אותו הוא כתב והלחין עם טונה. גם שי 360, סול ג'יי, אורטגה ושלומי סרנגה מתארחים בשירים שונים.
רצועות ההשמעה

את כל שירי האלבום הפיקו ניר דנן ויקיר בן טוב.
| מס' | שם | מילים | לחן | משך |
| --- | --- | --- | --- | --- |
| 1. | גם זה יעבור  | איתי זבולון | איתי זבולון | 5:02 |
| 2. | רוק 30  | איתי זבולון | ניר דנן ויקיר בן טוב | 4:37 |
| 3. | סרט ערבי  | איתי זבולון | איתי זבולון | 5:13 |
| 4. | עומדים במקום  | איתי זבולון | איתי זבולון, ניר דנן ויקיר בן טוב | 3:36 |
| 5. | בון וויאג (עם שי 360, סול ג'יי ואורטגה)  | איתי זבולון, אלון בלום, יהונתן יהודאי ושי חדד | איתי זבולון, אלון בלום ויקיר בן טוב | 5:56 |
| 6. | מרפקים  | איתי זבולון | איתי זבולון | 4:46 |
| 7. | עולם משוגע (עם נצ'י נצ')  | איתי זבולון, רביד פלוטניק וניר דנן | איתי זבולון, רביד פלוטניק וניר דנן | 5:55 |
| 8. | שניצלים  | איתי זבולון | איתי זבולון וניר דנן | 3:44 |
| 9. | למה לא עכשיו (עם שלומי סרנגה)  | איתי זבולון | איתי זבולון | 4:11 |
| 10. | נשאר בחיים (מתוך הופעה חיה)  | איתי זבולון | איתי זבולון, ניר דנן, זהר ברזילאי, יואב צ'שנובסקי ויניב בן עמי | 5:04 |
| משך כולל: | משך כולל: | משך כולל: | משך כולל: | 48:04 |
גרופטו

גרופטו בקטע הררי בטור דה פראנס ב-2005 (הרוכב המוביל בחולצת אלוף אוסטרליה הוא הספרינטר רובי מקיואן)
הגרופטו (באיטלקית: Gruppetto) או האוטובוס (Autobus) הוא מונח מתחום מרוצי אופני כביש המתייחס לדבוקה גדולה של רוכבי אופניים מקבוצות שונות המהווה את הקבוצה האחורית הגדולה של הרוכבים המפגרים בזמן רב אחרי הדבוקה העיקרית.
הגרופטו נוצר בדרך כלל בקטעי ההרים במרוצי קטעים, כאשר במהלך הטיפוס, רוכבים שאינם מטפסים מצטיינים, מתחילים לפגר אחרי הדבוקה העיקרית ויוצרים בהדרגה דבוקה חדשה האוספת אליה בהמשך הקטע רוכבים נוספים שלא עמדו בקצב. רוכבים אלו הם בדרך כלל ספרינטרים ופועלים (דומסטיקים) שאינם מודאגים ממיקומם בדרוג הכללי במרוץ. דאגתם העיקרית היא למנוע את פסילתם ולעמוד במגבלת הזמן אשר נקבעת לכל קטע במרוץ, כך שיוכלו לזנק למחרת לקטע הבא במרוץ. כמו כן, הם לוקחים בחשבון את יכולת השרידות שלהם בקטעים הבאים במרוץ, ולכן הם מעוניינים לחסוך את מרב האנרגיה ברכיבתם ומנסים לנצל את כל השהות שנותנת להם מגבלת הזמן.
אם הגרופטו מגיע מחוץ למגבלת הזמן, עשויים המארגנים להחליט שלא לפסול אותו אם גודל הגרופטו גדול מ-20% ממספר הרוכבים שסיימו את הקטע. עם זאת, גם כאשר מתקבלת החלטה שכזו על ידי המארגנים, אם רוכב בודד, או קבוצה קטנה של רוכבים, מפגרת אחרי הגרופטו הם כמעט בוודאות יפסלו, אלא אם הם סבלו מתאונה, ובמקרה זה הם עשויים להיות פטורים מעונש. מגבלת הזמן משתנה בהתאם לתקנון המרוץ המפורסם על ידי המארגנים; בטור דה פראנס יש מקדמים שונים בהתאם לקושי של הקטעים השונים. מקדמים אלו נמדדים באחוזים מזמנו של המנצח בקטע.
בשל האינטרס המשותף להישרדות, מצב הרוח בגרופטו שונה מבדבוקה הקדמית שבה התחרותיות עזה. לעיתים קרובות רוכבים בגרופטו מסייעים אחד לשני עם מזון ומשקאות אף על פי שהם רוכבים בקבוצות שונות. עם זאת, גם לגרופטו יש חוקים פנימיים משלו ורוכבים שאינם מצייתים להם צפויים ל"סנקציות". בדרך כלל יש לגרופטו מנהיג מזדמן (מכונה גם "נהג האוטובוס") שהוא בעל ניסיון רב ומקובל חברתית בדבוקה, ומסוגל להביא את הקבוצה לחלון הזמנים הצר שבין פסילה ובין בזבוז אנרגיה. בדרך כלל, מובילי הגרופטו מכתיבים קצב מתון בעליות אך במישורים ובמיוחד במורדות הם מכתיבים קצב גבוה שכן זו האפשרות הטובה ביותר שלהם לצמצם את הפער אל המובילים בקטע. זו גם הסיבה שחלק מהספרינטרים (המתקשים בדרך כלל בעליות) נחשבים למתמחים ברכיבה במורד.
הערות שוליים

1 2 3  An Autobus Named Survival, באתר cyclingnews.com, ‏ יולי 1996
1 2   אמיר ענבר, המדרון הוא הפחד הכי גדול של רוכבי האופניים, באתר הארץ, 10 במאי 2017
גרשון כהן

ערך זה עוסק בהיסטוריון וחוקר תלמוד. אם התכוונתם לקצין בצה"ל, ראו .
| --- | --- |
אין תמונה חופשית
 לידה:  26 באוגוסט 1924 ניו יורק, ארצות הברית 
 פטירה:  15 באוגוסט 1991 (בגיל 66) ניו יורק, ארצות הברית 
 מקום מגורים:  ארצות הברית ארצות הברית
 מקום לימודים:  הסיטי קולג' של ניו יורק  אוניברסיטת קולומביה  בית המדרש לרבנים באמריקה 
 
גרשון דוד כהן (באנגלית: Gerson David Cohen;‏ 26 באוגוסט 1924 – 15 באוגוסט 1991) היה היסטוריון, חוקר תלמוד ורב קונסרבטיבי אמריקאי. פרופסור באוניברסיטת קולומביה ובבית המדרש לרבנים באמריקה, ונשיא בית המדרש לרבנים בשנים 1972–1986.
ביוגרפיה

כהן נולד בניו יורק בשנת 1924 למשפחה אורתודוקסית ציונית ממוצא רוסי וסיים את לימודיו בסיטי קולג' של ניו יורק בשנת 1944. במהלך לימודיו היה חבר באחוות הסטודנטים פי בטא קפא. כהן קיבל תואר ראשון, תואר שני וסמיכה לרבנות (1948) מבית המדרש לרבנים באמריקה, שם הנחו אותו אלכסנדר מרכס, שאול ליברמן ואליהו ביקרמן. הוא קיבל את הדוקטורט שלו בשפות שמיות באוניברסיטת קולומביה בשנת 1958, על תזה בנושא "ספר הקבלה" של הראב"ד הראשון. לימים הוציא מהדורה מדעית באנגלית של "ספר הקבלה".
כהן שימש כמרצה לסורית ולערבית באוניברסיטת קולומביה, ועם פרישתו של שלום בארון בשנת 1963 מונה לפרופסור חבר להיסטוריה יהודית, וב-1970 לפרופסור מן המניין. ניהל את המכון לחקר היהדות וישראל בקולומביה. במקביל שימש במספר תפקידים בבית המדרש לרבנים. בין השאר היה ספרן (1950–1957), מרצה (1957–1960), "פרופסור משנה" אורח (Assistant Professor, מקביל לדרגת מרצה בכיר בישראל; 1961–1964), פרופסור אורח (1964–1970), ופרופסור להיסטוריה (1970–1991). הוא נבחר לתפקיד נשיא בית המדרש בשנת 1972.
כהן ידוע כמי שהסמיך את הרבה הראשונה ביהדות הקונסרבטיבית בשנת 1985. כנשיא בית המדרש לרבנים הוא מינה ועדה מיוחדת לחקר נושא הסמכת נשים לרבנות בשנת 1977.
כהן נפטר בניו יורק בשנת 1991.
הערות שוליים

1 2  Scheindlin, Raymond P. (1992). "Gerson D. Cohen (1924-1991)". Proceedings of the American Academy for Jewish Research. 58: 15–18. ISSN 0065-6798. JSTOR 3622622.
↑  "Cohen New JTS Chancellor, President; Mandelbaum Named President Emeritus". Jewish Telegraphic Agency (באנגלית אמריקאית). 1972-05-24. נבדק ב-2020-05-03.
↑  Goldman, Ari L. (19 באוגוסט 1991). "Gerson D. Cohen Is Dead at 66; Ex-Chancellor of Jewish Seminary". The New York Times. {{cite news}}:  (עזרה)
| --- | --- |
בקרת זהויות :  NLI: 987007259872105171  PLWABN: 9810689621405606  BnF: cb12752578g (data)  GND: 137442858  ISNI: 0000 0001 0987 807X  LCCN: n83127214  NTA: 153121068  SUDOC: 030141370  VIAF: 73978429   WorldCat (עם VIAF): 73978429
גרופיליים

| גרופיליים> מיון מדעי |
| --- | --- |
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: גרופיליים
סוג:: גרופיל
שם מדעי
 Gerrhopilidae ‏פיטזינגר, 1843

גרופיליים (שם מדעי: Gerrhopilidae) היא משפחה של נחשים עיוורים המזכירים את הנחשיליים במראם וקרובה למשפחת הקסנוטיפלופיים. בעבר הם היו סוג במשפחת הנחשיליים, אך עברו למשפחה עצמאית. הם חיים בטבע בדרום-מזרח אסיה.
סוג זה התגלה על ידי החוקר לאופלד פיטזינגר (אנ'), ב-1843 ושויך למשפחת הנחשיליים, עד שהחוקרים ניקולאס וידאל וקולגן סטלטן שייכו אותו למשפחה עצמאית ב-2010.
אלו נחשים קטנים ביותר באורך 15–30 ס"מ והם חיים רוב הזמן מתחת לאדמה. הם ניזונים מחרקים קטנים ובעיקר מנמלים וטרמיטים. הלסת שלהם גדולה יותר משאר הנחשיליים. כמו כן הם בעלי קשקשים קלים על גרונם.  משפחה זו כוללת 29 מינים.
מיון

משפחה גרופיליים (Gerrhopilidae)
סוג גרופיל (Gerrhopilus)
מין Gerrhopilus andamanensis
מין Gerrhopilus ater
מין Gerrhopilus beddomii
מין Gerrhopilus bisubocularis
מין Gerrhopilus ceylonicus
מין Gerrhopilus depressiceps
מין Gerrhopilus floweri
מין Gerrhopilus fredparkeri
מין Gerrhopilus hades
מין Gerrhopilus hedraeus
מין Gerrhopilus inornatus
מין Gerrhopilus mcdowelli
מין Gerrhopilus mirus
מין Gerrhopilus oligolepis
מין Gerrhopilus tindalli
ג'סי פירסון

| --- | --- |
אין תמונה חופשית
 לידה:  18 באוגוסט 1930 סמינול, ארצות הברית 
 פטירה:  5 בדצמבר 1979 (בגיל 49) מונרו, ארצות הברית 
 מדינה:  ארצות הברית 
 פרופיל ב-IMDb
 
בובי וויין פירסון (18 באוגוסט 1930 - 5 בדצמבר 1979), המכונה ג'סי פירסון, היה שחקן אמריקאי, זמר, במאי וסופר.